**TARIFA**

**PRAVIDELNEJ PRÍMESTSKEJ AUTOBUSOVEJ DOPRAVY  
BBSK**

Obsah

[Čl. I. Úvodné ustanovenia 3](#_Toc66088924)

[Čl. II. Základné ustanovenia 3](#_Toc66088925)

[Čl. III. Cestovné a jeho druhy 3](#_Toc66088926)

[Jednosmerné obyčajné cestovné 4](#_Toc66088927)

[Jednosmerné zľavnené cestovné 4](#_Toc66088928)

[Jednosmerné osobitné cestovné 6](#_Toc66088929)

[Jednosmerné režijné cestovné 7](#_Toc66088930)

[Bezplatné cestovné 7](#_Toc66088931)

[Čl. IV. Dovozné za batožiny a spoločenské zvieratá 7](#_Toc66088932)

[Čl. V. Iné poplatky a sankčné úhrady 8](#_Toc66088933)

[Čl. VI. Prílohy 9](#_Toc66088934)

[PRÍLOHA 1 Tarifné podmienky BBSK 10](#_Toc66088935)

# Čl. I. Úvodné ustanovenia

Banskobystrický samosprávny kraj (ďalej len „Objednávateľ“)vydáva túto *Tarifu pravidelnej prímestskej autobusovej dopravy BBSK* (ďalej len „Tarifa BBSK“)v súlade so zákonom č. 56/2012 Z. z. o cestnej doprave v znení neskorších predpisov aPrepravným poriadkom BBSK*.*

# Čl. II. Základné ustanovenia

1. Táto Tarifa BBSKupravuje najmä sadzby základného cestovného, príplatkov a zliav z neho a ďalších úhrad spojených s prepravou cestujúcich, ich batožín, drobných živých spoločenských zvierat, autobusových zásielok ako aj podmienky Objednávateľa, za ktorých sa sadzby uplatňujú (ďalej len „tarifné podmienky“).
2. Tarifa BBSKplatí na všetkých linkách a spojoch pravidelnej prímestskej autobusovej dopravy prevádzkovaných na území Banskobystrického samosprávneho kraja v rámci výkonov vo verejnom záujme.
3. Informácie o cestovnom, zľavách, sankciách a iných prepravných podmienkach Dopravca zverejňuje formou Tarifných podmienok BBSK, ktorých súčasťou je aj cenník, vývesky alebo iným primeraným spôsobom na webovom sídle, prípadne na Cestovných poriadkoch alebo inom viditeľnom verejne prístupnom mieste Dopravcu, resp. Objednávateľa
4. Tarifa BBSK platí spolu s *Prepravným poriadkom BBSK*, ktorý upravuje podmienky, za ktorých Dopravca prepravuje osoby, batožinu, drobné živé spoločenské zvieratá a autobusové zásielky.

# Čl. III. Cestovné a jeho druhy

1. Cestovné je cena za prepravu cestujúceho stanovená v závislosti od tarifnej vzdialenosti a druhu cestovného. Tarifná vzdialenosť jednotlivých zastávok autobusovej linky sa určuje na základe skutočne zistenej vzdialenosti zastávok od východiskovej zastávky v kilometroch, zaokrúhlenej nahor. Ak má nástupná a cieľová zastávka v Cestovnom poriadku rovnakú tarifnú vzdialenosť, stanoví sa cestovné a dovozné za najnižšiu tarifnú vzdialenosť.
2. Cestujúci platí cestovné, dovozné v hotovosti, resp. bezhotovostne prostredníctvom čipovej karty, bankovej platobnej karty (ďalej len „karta"), alebo iným preukázateľným spôsobom (napr. aplikácia, e-shop, a pod.).
3. Maximálne cestovné a dovozné je stanovené Tarifnými podmienkami BBSK*.*
4. Preprava cestujúcich je vykonávaná za úhradu vo výške cestovného podľa príslušných Tarifných podmienok BBSK, a to v nasledovnom členení:
   1. jednosmerné obyčajné cestovné,
   2. jednosmerné zľavnené cestovné,
   3. jednosmerné osobitné cestovné „SD karta“,
   4. jednosmerné osobitné cestovné,
   5. jednosmerné režijné cestovné,
   6. bezplatné cestovné.
5. Zľavy na cestovnom nie je možné kombinovať. Ak je možné súčasne uplatniť zľavnené cestovné z viacerých dôvodov, zľava sa poskytuje len z jedného z uvedených dôvodov. Cestujúci má nárok na výber toho druhu cestovného/dovozného, na ktorý má oprávnenie cestovať a ktorý je pre neho najvýhodnejší. Pri dopravnej kontrole sa následne musí vedieť preukázať správnymi dokladmi, resp. kombináciou dokladov pre uznanie správnosti zakúpeného prepravného dokladu a priznanej zľavy.
6. Preukaz/kartu ako nároku na zľavu na cestovnom (zľavnené, osobitné, režijné cestovné, prípadne iné) si môže vybaviť každý cestujúci (resp. jeho zákonný zástupca), ktorý spĺňa podmienky pre jeho poskytnutie stanovené Objednávateľom prostredníctvom zákazníckeho centra alebo na inom predpredajnom mieste Dopravcu alebo Objednávateľa (napríklad e-shop) po splnení podmienok pre ich vydanie uvedených pre každý druh cestovného zvlášť.
7. Ak zaniknú podmienky, na základe ktorých bol preukaz/ karta nároku na zľavu jeho držiteľovi vydaná, stávajú sa preukaz alebo karta neplatnými, karta je neplatná aj v nasledovných prípadoch:
   1. platnosť skončila uplynutím času, na ktorý bola vydaná,
   2. je poškodená, znečistená alebo inak znehodnotená tak, že niektoré údaje na nej vyznačené nie je možné spoľahlivo zistiť,
   3. fotografia držiteľa bola neoprávnene vymenená,
   4. fotografia držiteľa sa na nej nenachádza,
   5. údaje sú škrtané, prepisované alebo menené iným spôsobom,
   6. vydaná na základe nepravdivých údajov, resp. údajov nezodpovedajúcich skutočnosti,
   7. nie je riadne vyplnená alebo riadne potvrdená,
   8. používaná neoprávnenou osobou.
8. Pri predĺžení alebo skrátení pôvodného spoja z dôvodu vyhlásených obchádzok je výška cestovného, dovozného nemenná.

## Jednosmerné obyčajné cestovné

1. Jednosmerné obyčajné cestovné je cena za prepravu osôb, ktoré neuplatňujú nárok na osobitné, zľavnené alebo režijné cestovné. Obyčajné cestovné tvorí základ pre výpočet ostatných cien cestovného po odpočítaní príslušnej zľavy (zľavnené cestovné, a i.), ako aj základ pre výpočet sankcií pri porušení Prepravného poriadku a Tarify BBSK.

## Jednosmerné zľavnené cestovné

1. Jednosmerné zľavnené cestovné je cena za prepravu:
2. detí podľa osobitného predpisu[[1]](#footnote-1) od dovŕšenia 6. roku veku do dovŕšenia 16. roku veku,
3. žiakov a študentov podľa osobitného predpisu[[2]](#footnote-2) v dennej forme štúdia do dovŕšenia 26. roku veku,
4. ťažko zdravotne postihnutých osôb, ktoré sú držiteľmi preukazov ŤZP a ŤZP-S,
5. sprievodcov zdravotne ťažko postihnutej osoby, držiteľa preukazu ŤZP-S,
6. rodičov na návštevu detí zdravotne postihnutých, ktoré sú umiestnené v školských, sociálnych alebo zdravotníckych zariadeniach na území Slovenskej republiky.
7. **Pre vydanie preukazu/karty** ako nároku na zľavu na cestovnom od Dopravcu **je cestujúci povinný sa preukázať nasledujúcimi dokladmi:**
   1. deti od 6. do 16. roku veku - rodný list, cestovný pas, preukaz poistenca,
   2. žiaci, študenti SŠ a VŠ max. do 26. roku veku - rodný list, občiansky preukaz, cestovný pas

+

* potvrdenie o návšteve školy v aktuálnom školskom roku, resp. preukaz ISIC s elektronickou platnosťou pre daný školský rok, platí len pre dennú formu štúdia,
  1. držitelia preukazu ŤZP a ŤZP-S - doklad totožnosti + preukaz ŤZP alebo ŤZP-S vydaný príslušným orgánom (Úrad práce, sociálnych vecí a rodiny).

1. **Preukazovanie nároku** na zľavnené cestovné sa priamo pri zakúpení cestovného lístka **vo vozidle Dopravcu** preukazuje nasledovne:
   1. deti od 6. do 16. roku veku - preukaz veku vydaný Dopravcom, karta „Žiak – Študent“, cestovný pas, preukaz poistenca,
   2. žiaci, študenti SŠ a VŠ max. do 26. roku veku – preukaz/karta „Žiak/Študent“ vydané Dopravcom, resp. preukaz ISIC s elektronickou platnosťou pre daný školský rok platí len pre dennú formu štúdia,
   3. držitelia preukazu ŤZP a ŤZP-S – doklad totožnosti + preukaz ŤZP alebo ŤZP-S vydaný príslušným orgánom (Úrad práce, sociálnych vecí a rodiny),
   4. rodičia (súdom stanovení opatrovníci) cestujúci na návštevu detí zdravotne postihnutých, ktoré sú umiestnené v školských, sociálnych alebo zdravotníckych zariadeniach na území SR - preukaz vystavený a potvrdený zariadením, v ktorom je dieťa umiestnené, ako aj podpisom osoby oprávnenej za zariadenie podpisovať (ak dieťa navštevujú obidvaja rodičia, musí nárok na zľavnené cestovné preukázať každý z rodičov svojim preukazom).
2. ***Pre žiakov a študentov*** platia naviac nasledovné ustanovenia:

* držiteľ ISIC karty (International Student Identity Card) vydanej školou so sídlom na území SR má nárok na zľavu na cestovnom len v prípade, ak má na tejto karte aktivovanú dopravnú časť v elektronickej forme na príslušný rok, s platnosťou určenou príslušnou školou. Iné potvrdenia, preukazy, študentské karty, ISIC karty a pod. vydané školou a bez ohľadu na to, či sú opatrené validačnými známkami platnými na príslušný školský rok, na preukázanie nároku na zľavnené cestovné neplatia,
* v prípade, že cestujúci je držiteľom ISIC preukazu vydaného školou so sídlom mimo územia SR, je táto akceptovaná ako platný preukaz nároku na zľavu len po vizuálnej zhodnotení a vizuálnom overení platnosti,
* preukazy a karty na zľavnené cestovné pre žiakov a študentov vydáva Dopravca na základe žiadosti cestujúceho, potvrdenej príslušnou školou. Potvrdenie o návšteve školy sa nevyžaduje u žiakov základných škôl do dovŕšenia 16. roku veku,
* Dopravca určí hneď pri vydaní platnosť karty, prípadne platnosť preukazu nároku na zľavu, pre žiakov a študentov je to spravidla jeden školský rok, žiaci základných škôl a študenti stredných škôl do 30.9. (okrem posledných ročníkov, platnosť do 31.8.), študenti vysokých škôl do 30.9. (okrem posledných ročníkov platnosť do 30.6.),
* zľavnené cestovné pre žiakov sa poskytuje na cestu rôznymi smermi.

1. ***Pre držiteľov preukazov ŤZP a ŤZP-S*** platia naviac nasledovné ustanovenia:

* Dopravca určí hneď pri vydaní platnosť karty, prípadne platnosť preukazu nároku na zľavu,
* držiteľ preukazu ŤZP-S má nárok na zľavu na cestovnom len pre jedného sprievodcu,
* sprievodca držiteľa preukazu ŤZP-S sa prepravuje bezplatne, len ak sprevádza držiteľa preukazu ŤZP-S z nástupnej do výstupnej zastávky.

1. ***Pre rodičov (súdom stanovených opatrovníkov) cestujúcich na návštevu zdravotne postihnutých detí*** platia naviac nasledovné ustanovenia:
   1. zľavnené cestovné sa poskytuje aj vtedy, ak s rodičmi cestuje dieťa, na návštevu ktorého sa zľava poskytuje,
   2. pri spiatočnej ceste zo zariadenia, v ktorom rodič navštívil dieťa má nárok na zľavnené cestovné najneskôr v deň nasledujúci po uskutočnení návštevy za podmienok, že jeho návšteva je v preukaze potvrdená dátumom, podpisom a pečiatkou zariadenia.

## Jednosmerné osobitné cestovné

1. Jednosmerné osobitné cestovné je cena za prepravu:
2. študentov, ktorí navštevujú strednú školu na území Banskobystrického samosprávneho kraja a ich rodina je v hmotnej núdzi[[3]](#footnote-3) - „SD-karta“.
3. Jednosmerné osobitné cestovné I je cena za prepravu:
4. seniorov po dovŕšení 70. roku veku za každých aj začatých 25 km.
5. Jednosmerné osobitné cestovné II je cena za prepravu:
6. detí do dovŕšenia 6. roku veku vrátane detského kočíka za každý aj začatých 25 km.
7. **Pre vydanie preukazu/karty nároku na zľavu** na cestovnom od Dopravcu  **je cestujúci povinný sa preukázať nasledujúcimi dokladmi:**
   * deti do 6. roku veku - bez potreby preukazovania nároku na zľavu,
   * žiadateľ o vystavenie SD-karty - vyplnené predpísané tlačivo Dopravcu, právoplatné rozhodnutie Úradu práce o zaradení žiadateľa do kategórie osôb v hmotnej núdzi (miestne príslušného k miestu bydliska žiadateľa) nie staršie ako 12 mesiacov od podania žiadosti, platný preukaz totožnosti pre žiadateľa nad 15 rokov veku, rodný list pre žiadateľa vo veku do 15 rokov,
   * seniori nad 70 rokov veku – platný preukaz totožnosti.
8. **Preukazovanie nároku** na osobitné cestovné sa priamo pri zakúpení cestovného lístka **vo vozidle Dopravcu** preukazuje nasledovne:
   * deti do 6. roku veku - v prípade pochybností o veku dieťaťa - rodný list, cestovný pas, preukaz poistenca,
   * seniori nad 70 rokov veku - platný preukaz totožnosti,
   * držiteľ SD-karty - platná SD-karta.
9. ***Pre držiteľov SD-karty*** platia naviac nasledovné ustanovenia:
   * SD-karta je neprenosná elektronická karta, vystavená podľa údajov zapísaných v preukaze totožnosti žiadateľa a ostatných dokladov na jej vydanie,
   * SD-karta sa vydáva vždy na dobu určitú, a to s platnosťou podľa príslušného školského roku do 30.09. (v prípade, že po skončení platnosti je naďalej držiteľ neplatnej SD-karty zaradený do kategórie osôb v hmotnej núdzi, požiada o vydanie/predĺženie SD-karty na základe novej žiadosti),
   * pracovník Dopravcu je oprávnený nevydať SD-kartu žiadateľovi, ktorý nepredložil príslušné doklady pre jej vydanie, resp. predĺženie platnosti, ako aj v prípade pochybností o pravosti predložených dokladov.

## Jednosmerné režijné cestovné

1. Jednosmerné režijné cestovné je cena za prepravu:

* zamestnancov dopravných spoločností zabezpečujúcich výkony vo verejnom záujme pre BBSK.

1. **Preukazovanie nároku** na režijné cestovné sa priamo pri zakúpení cestovného lístka **vo vozidle Dopravcu** preukazuje nasledovne:

* zamestnanec dopravnej spoločnosti – preukaz vystavený Dopravcom, na ktorom je potvrdený nárok na zľavu.

## Bezplatné cestovné

1. Bezplatné cestovné sa poskytuje v nasledovných prípadoch:
   * detský kočík držiteľa preukazu ŤZP, ŤZP-S,
   * invalidný vozík držiteľa preukazu ŤZP alebo ŤZP-S,
   * nepočujúca, nevidiaca osoba s vodiacim psom držiteľa preukazu ŤZP-S, alebo sprievodca držiteľa preukazu ŤZP-S,
   * príručné batožiny, ktoré majú rozmery menšie ako 30 × 40 × 60 cm,
   * príručné batožiny tvaru valca, ktorých dĺžka nepresahuje 150 cm a priemer 10 cm,
   * príručné batožiny tvaru dosky, ktorých rozmery nepresahujú 80 × 100 cm,
   * hmotnosť prepravovaných príručných batožín súčasne nesmie presahovať 25 kg,
   * sudca Ústavného Súdu SR[[4]](#footnote-4) po preukázaní sa preukazom sudcu Ústavného súdu SR,
   * príslušník Policajného zboru SR v rámci výkonu služobnej činnosti, vykonávajúci služby poriadkovej polície, po preukázaní sa príslušnosti v zmysle osobitného predpisu[[5]](#footnote-5),
   * osoba poverená výkonom odborného dozoru[[6]](#footnote-6) po preukázaní sa preukazom príslušnosti k orgánu odborného dozoru,
   * osoba alebo subjekt poverené Objednávateľom kontrolnou činnosťou Dopravcu v záväzku služieb vo verejnom záujme.

# Čl. IV. Dovozné za batožiny a spoločenské zvieratá

1. Dovozné sa platí za prepravu cestovnej batožiny, prekračujúcej rozmery, hmotnosť ustanovujúce v čl. III ods. 1 časti „Bezplatné cestovné“ (ďalej len „batožina“)a drobných živých spoločenských zvierat, prepravovaných podľa podmienok bližšie určených Objednávateľom, alebo subjektom povereným k týmto úkonom v Prepravnom poriadku BBSK a príslušného cenníka dovozného bližšie uvedeného v Tarifných podmienkach BBSK(viď príloha 1). Drobné živé spoločenské zviera sa považuje za batožinu a musí byť prepravované v uzavretej klietke, koši alebo v inej vhodnej schránke s nepriepustným dnom (okrem vodiaceho psa držiteľa preukazu ŤZP-S).
2. Dovozné je cestujúci povinný uhradiť za každú batožinu jednotlivo podľa príslušného cenníka Objednávateľa, ktorý je súčasťou Tarifných podmienok BBSK (viď príloha 1).
3. Bezplatne sa prepravuje len príručná batožina, ktorá má rozmery, hmotnosť menšie ako je uvedené v čl. III ods. 1 časti „Bezplatné cestovné“.
4. Povinnosť uhradiť dovozné za batožinu vzniká, ak čo i len jeden z rozmerov presahuje stanovené rozmery a určenú hmotnosť na bezplatnú prepravu príručnej batožiny.
5. Dovozné za drobné živé spoločenské zviera sa účtuje podľa príslušného cenníka dovozného, ktorý je súčasťou Tarifných podmienok BBSK (viď príloha 1).
6. Preprava autobusových zásielok je vylúčená.

# Čl. V. Iné poplatky a sankčné úhrady

1. Cestujúci, ktorý znečistí vozidlo, uhradí Dopravcovi za znečistenie preukázateľnú škodu.
2. Cestujúci, ktorý poškodí vozidlo, zariadenia Dopravcu alebo Objednávateľa, uhradí Dopravcovi takto spôsobenú preukázateľnú škodu.
3. Ak cestujúci žiada podľa príslušných ustanovení Prepravného poriadku BBSKvrátenie zaplatenej sumy alebo jej časti pri nepoužití alebo len čiastočnom použití prepravného dokladu a predloží ako doklad o splnení podmienok stanovených Prepravným poriadkom BBSK potvrdenie výdajne alebo vodiča, prípadne ich splnenie osvedčí iným spôsobom, Dopravca túto žiadosť prehodnotí a do 30 dní od predloženia zodpovedajúcich dokladov od cestujúceho túto žiadosť cestujúceho vybaví.
4. V prípade, ak sa vracia cestovné, dovozné alebo jeho časť je čiastka, ktorá je predmetom vrátenia, znížená o poplatky za prevod alebo zaslanie späť cestujúcemu.
5. Cestujúcemu, ktorý sa nepreukáže oprávnenej osobe Dopravcu alebo osobe (subjekt) poverenej Objednávateľom platným prepravným dokladom, resp. bol prepravovaný za zľavnené, bezplatné cestovné, dovozné bez skutočného vzniku nároku na zľavu alebo jeho preukázania, uloží oprávnená osoba Dopravcu, alebo osoba (subjekt) poverená Objednávateľom k týmto činnostiam povinnosť zaplatiť cestovné, dovozné a úhradu vo výške dvadsaťnásobku základného cestovného, dovozného bez príplatkov a zliav. Základné cestovné pre účely výpočtu výšky úhrady je základné cestovné, dovozné z východiskovej zastávky kontrolovaného spoja po najbližšiu zastávku od miesta zistenia cestujúceho bez platného prepravného dokladu.
6. Dopravca alebo osoba (subjekt) poverená Objednávateľom k týmto činnostiam, upustí od povinnosti cestujúceho zaplatiť sankčnú úhradu vo výške stanovenej podľa ods. 5 v prípade, ak sa pri kontrole cestujúci nepreukázal dokladom preukazujúcim nárok na zľavnené, bezplatné cestovné, dovozné a v čase kontroly vlastnil takýto doklad (mal štatút cestujúceho s nárokom na zľavnené, bezplatné cestovné, dovozné) a cestujúci preukáže tento pôvodný platný doklad do tridsiatich (30) dní odo dňa vykonania kontroly na určenom pracovisku Dopravcu po zaplatení manipulačného poplatku 10,- EUR. Po tomto termíne je cestujúci povinný zaplatiť sankčnú úhradu tak, ako je uvedené v ods. 5.
7. Dopravca alebo osoba (subjekt) poverená Objednávateľom k týmto činnostiam, upustí od povinnosti cestujúceho zaplatiť sankčnú úhradu vo výške stanovenej podľa ods. 5 v prípade, ak sa pri dopravnej kontrole cestujúci nepreukázal platným prepravným dokladom z kontrolovanej linky a spoja a následne sa ním dodatočne preukáže do 30 dní odo dňa vykonania kontroly na určenom pracovisku Dopravcu, po zaplatení manipulačného poplatku 10,- EUR. Po tomto termíne je cestujúci povinný zaplatiť sankčnú úhradu tak, ako je uvedené v ods. 5.
8. Ak v stanovenej lehote cestujúci neuhradí pokutu podľa výmeru a záverov kontroly, bude voči jeho osobe vedené konanie s cieľom právneho vymáhania maximálnej výšky sankčnej úhrady podľa Prepravného poriadku a Tarify BBSK spolu s príslušenstvom.

# Čl. VI. Prílohy

Neoddeliteľnou časťou tejto Tarify BBSKsú:

1. Tarifné podmienky BBSK.

V Banskej Bystrici dňa BUDE DOPLNENÉ 20XX

## PRÍLOHA 1 Tarifné podmienky BBSK

**MAXIMÁLNE SADZBY ZÁKLADNÉHO CESTOVNÉHO, DOVOZNÉHO A CESTOVNÉHO VYBRANÝCH SKUPÍN CESTUJÚCICH**

Banskobystrický samosprávny kraj určuje týmito tarifnými podmienkami nasledovné maximálne ceny cestovného v prímestskej pravidelnej autobusovej doprave vykonávanej na základe zmluvy o poskytovaní prepravných služieb vo verejnom záujme (ďalej len „zmluva o službách“) uzatvorenej medzi Banskobystrickým samosprávnym krajom a dopravcami nasledovne:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **CENNÍK CESTOVNÉHO** | | | | | | | | | |
| **Tarifné**  **pásmo** | **Tarifná**  **vzdialenosť** | **Jednosmerné obyčajné cestovné** | | **Jednosmerné zľavnené cestovné** | | **Jednosmerné**  **osobitné cestovné** | | | **Jednosmerné režijné cestovné** |
|  | | A | | | | B1 SD-karta | B2 I. | B3 II. | C |
|  | km | hotovosť | dopravná karta | hotovosť | dopravná karta | € | | | € |
| 1 | do 4 | 0,60 | 0,48 | 0,40 | 0,28 | 0,20 | 0,30 | 0,05 | 0,05 |
| 2 | 5 - 7 | 0,70 | 0,59 | 0,45 | 0,32 | 0,25 | 0,30 | 0,05 | 0,05 |
| 3 | 8 – 10 | 0,75 | 0,68 | 0,50 | 0,38 | 0,30 | 0,30 | 0,05 | 0,05 |
| 4 | 11 – 13 | 0,95 | 0,78 | 0,55 | 0,44 | 0,40 | 0,30 | 0,05 | 0,05 |
| 5 | 14 – 17 | 1,05 | 0,91 | 0,60 | 0,51 | 0,45 | 0,30 | 0,05 | 0,05 |
| 6 | 18 – 20 | 1,20 | 1,01 | 0,65 | 0,58 | 0,51 | 0,30 | 0,05 | 0,05 |
| 7 | 21 – 25 | 1,50 | 1,26 | 0,75 | 0,68 | 0,66 | 0,30 | 0,05 | 0,05 |
| 8 | 26 – 30 | 1,85 | 1,57 | 0,95 | 0,82 | 0,81 | 0,60 | 0,10 | 0,05 |
| 9 | 31 – 35 | 2,10 | 1,82 | 1,05 | 0,91 | 0,91 | 0,60 | 0,10 | 0,05 |
| 10 | 36 – 40 | 2,30 | 1,97 | 1,15 | 1,01 | 1,01 | 0,60 | 0,10 | 0,05 |
| 11 | 41 – 45 | 2,40 | 2,12 | 1,30 | 1,15 | 1,11 | 0,60 | 0,10 | 0,05 |
| 12 | 46 – 50 | 2,75 | 2,42 | 1,45 | 1,25 | 1,21 | 0,60 | 0,10 | 0,05 |
| 13 | 51 – 55 | 3,00 | 2,63 | 1,60 | 1,39 | 1,31 | 0,90 | 0,15 | 0,10 |
| 14 | 56 – 60 | 3,10 | 2,73 | 1,85 | 1,59 | 1,36 | 0,90 | 0,15 | 0,10 |
| 15 | 61 – 70 | 3,45 | 3,03 | 2,05 | 1,78 | 1,52 | 0,90 | 0,15 | 0,10 |
| 16 | 71 – 80 | 3,90 | 3,43 | 2,15 | 1,87 | 1,72 | 0,90 | 0,15 | 0,10 |
| 17 | 81 – 90 | 4,45 | 3,90 | 2,40 | 2,06 | 2,02 | 1,20 | 0,20 | 0,10 |
| 18 | 91 – 100 | 4,90 | 4,30 | 2,60 | 2,25 | 2,22 | 1,20 | 0,20 | 0,10 |

1. **Preprava za jednosmerné zľavnené cestovné podľa bodu A:**

Za jednosmerné zľavnené cestovné sa prepravujú:

1. deti podľa osobitného predpisu[[7]](#footnote-7)od dovŕšenia 6. roku veku do dovŕšenia 16. roku veku,
2. žiaci a študenti podľa osobitného predpisu[[8]](#footnote-8) v dennej forme štúdia do dovŕšenia 26. roku veku,
3. ťažko zdravotne postihnuté osoby, ktoré sú držiteľmi preukazov ŤZP a ŤZP-S,
4. sprievodca zdravotne ťažko postihnutej osoby, držiteľa preukazu ŤZP-S,
5. rodičia na návštevu detí zdravotne postihnutých, ktoré sú umiestnené v školských, sociálnych alebo zdravotníckych zariadeniach na území Slovenskej republiky
6. **Preprava za jednosmerné osobitné cestovné podľa bodu B:**

B1 Za jednosmerné osobitné cestovné – „SD–karta“ sa prepravujú:

* + študenti, ktorí navštevujú strednú školu na území Banskobystrického samosprávneho kraja a ich rodina je v hmotnej núdzi[[9]](#footnote-9).

B2 Za jednosmerné osobitné cestovné I. sa prepravujú:

* seniori od dovŕšenia 70. roku veku za každých aj začatých 25 km.

B3 Za jednosmerné osobitné cestovné II. sa prepravujú:

* + dieťa do dovŕšenia 6. roku veku vrátane detského kočíka za každých aj začatých 25 km.

**III. Preprava za jednosmerné režijné cestovné podľa bodu C:**

C Za jednosmerné režijné cestovné vo výške **0,05 €** za každých aj začatých 50 km sa prepravujú:

* + zamestnanci dopravných spoločností zabezpečujúcich výkony vo verejnom záujme pre BBSK.

**IV.** **Dovozné za batožiny a spoločenské zvieratá (okrem vodiaceho psa držiteľa preukazu ŤZP-S)**

|  |  |  |
| --- | --- | --- |
|  | (okrem bodu V.) | |
|  |  |  |
| **CENNÍK DOVOZNÉHO** | | |
| **Tarifná vzdialenosť (km)** | | **Cena za kus (€)** |
|  |  | |
| 1 – 10 | | 0,30 |
| 11 – 100 | | 0,50 |

1. **Bezplatne sa prepravujú:**
   * detský kočík držiteľa preukazu ŤZP, ŤZP-S,
   * invalidný vozík držiteľa preukazu ŤZP alebo ŤZP-S,
   * nepočujúca, nevidiaca osoba s vodiacim psom držiteľa preukazu ŤZP-S, alebo sprievodca držiteľa preukazu ŤZP-S,
   * príručné batožiny, ktoré majú rozmery menšie ako 30 × 40 × 60 cm,
   * príručné batožiny tvaru valca, ktorých dĺžka nepresahuje 150 cm a priemer 10 cm,
   * príručné batožiny tvaru dosky, ktorých rozmery nepresahujú 80 × 100 cm,
   * hmotnosť prepravovaných príručných batožín súčasne nesmie presahovať 25 kg,
   * sudca Ústavného Súdu SR[[10]](#footnote-10) po preukázaní sa preukazom sudcu Ústavného súdu SR,
   * príslušník Policajného zboru SR v rámci výkonu služobnej činnosti, vykonávajúci služby poriadkovej polície, po preukázaní sa príslušnosti v zmysle osobitného predpisu[[11]](#footnote-11),
   * osoba alebo subjekt poverené Objednávateľom kontrolnou činnosťou Dopravcu v  prepravných služieb vo verejnom záujme.

**VI**. **Sankčné úhrady:**

|  |  |  |
| --- | --- | --- |
| **Priestupok** | | **Sankcia (€)** |
|  |  | |
| znečistenie vozidla | | v preukázateľnej výške |
| poškodenie vozidla, zariadenia Dopravcu alebo Objednávateľa | | v preukázateľnej výške |
| preprava bez platného prepravného dokladu, alebo preprava za zľavnené, bezplatné cestovné, dovozné bez skutočného vzniku nároku na zľavu alebo jeho preukázania | | príslušné cestovné, dovozné + úhrada vo výške dvadsaťnásobku základného cestovného, dovozného bez príplatkov a zliav [[12]](#footnote-12) |

Čipová karta slúži k úhrade cestovného, resp. dovozného na zariadeniach Dopravcu alebo Objednávateľa, ktorý poskytuje dopravné služby pre Banskobystrický samosprávny kraj v rozsahu výkonov vo verejnom záujme. V prípade, že cestujúci použije čipovú kartu vydanú inou spoločnosťou, môže túto použiť len ako preukaz nároku na zľavu, pričom cestovné, resp. dovozné je povinný uhradiť v hotovosti, alebo iným preukázateľným spôsobom.

**Uvedené maximálne ceny cestovného a dovozného sú vrátane aktuálnej dane z pridanej hodnoty.**

**Tarifné podmienky nadobúdajú účinnosť** BUDE DOPLNENÉ 20XX**. Ku dňu účinnosti týchto tarifných podmienok strácajú platnosť Tarifné podmienky vydané pred ich platnosťou.**

1. Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. [↑](#footnote-ref-1)
2. Zákon č. 131/2002 Z. z. o vysokých školách a o zmene a doplnení niektorých zákonov v spojení s predchádzajúcou poznámkou pod čiarou. [↑](#footnote-ref-2)
3. hmotná núdza je definovaná podľa zákona č. 417/2013 Z. z. o pomoci v hmotnej núdzi a o zmene a doplnení niektorých zákonov [↑](#footnote-ref-3)
4. podľa § 16 ods. 2 zákona NR SR č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov [↑](#footnote-ref-4)
5. podľa ustanovení § 13 zákona NR SR č. 171/1993 Z. z. o Policajnom zbore [↑](#footnote-ref-5)
6. podľa § 46 ods. 2 zákona č. 56/2012 Z. z. o cestnej doprave v znení neskorších predpisov [↑](#footnote-ref-6)
7. Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov [↑](#footnote-ref-7)
8. Zákon č. 131/2002 Z. z. o vysokých školách a o zmene a doplnení niektorých zákonov v spojení s predchádzajúcou poznámkou pod čiarou [↑](#footnote-ref-8)
9. hmotná núdza je definovaná podľa zákona č. 417/2013 Z. z. o pomoci v hmotnej núdzi a o zmene a doplnení niektorých zákonov [↑](#footnote-ref-9)
10. podľa § 16 ods. 2 zákona NR SR č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov [↑](#footnote-ref-10)
11. podľa ustanovení § 13 zákona NR SR č. 171/1993 Z. z. o Policajnom zbore [↑](#footnote-ref-11)
12. základné cestovné, dovozné pre účely výpočtu výšky úhrady je základné cestovné, dovozné od východiskovej zastávky kontrolovaného spoja po najbližšiu zastávku od miesta zistenia cestujúceho bez platného prepravného dokladu [↑](#footnote-ref-12)